Document ID: 32004R1055

NARIADENIE KOMISIE (ES) č. 1055/2004
z 28. mája 2004
o vydávaní licencií na dovoz určitých spracovaných alebo konzervovaných citrusových plodov (konkrétne mandarínok, atď.) v období od 11. apríla 2004 do 10. apríla 2005
EURÓPSKA KOMISIA,
so zreteľom na zmluvu o založení Európskeho spoločenstva,
so zreteľom na nariadenie Rady (ES) č. 3285/94 z 22. decembra 1994 o všeobecných pravidlách tykajúcich sa dovozu, nahradzujúce nariadenie (ES) č. 518/94 (1),
so zreteľom na nariadenie Rady (ES) č. 519/94 zo 7. marca 1994 o všeobecných pravidlách tykajúcich sa dovozu z určitých tretích krajín, nahradzujúce nariadenia (EHS) č. 1765/82, 1766/82 a 3420/83 (2),
so zreteľom na nariadenie Komisie (ES) č. 658/2004 zo 7. apríla 2004 ustanovujúce definitívne ochranné opatrenia na dovoz určitých spracovaných alebo konzervovaných citrusových plodov (konkrétne mandarínok atď.) (3), najmä na jeho článok 8 ods. 1,
keďže:
(1)
Množstvá, na ktoré si podali žiadosti tradiční dovozcovia a noví dovozcovia podľa článku 5 nariadenia (ES) č. 658/2004, presiahli množstvá prislúchajúce produktom pochádzajúcim z Čínskej ľudovej republiky (ČĽR).
(2)
Pre každú kategóriu dovozcov je teraz potrebné určiť proporciu žiadaného množstva, ktoré môže spadať pod dovoznú licenciu,
PRIJALA TOTO NARIADENIE:
Článok 1
Dovozné licencie podľa článku 5 ods. 1 nariadenia (ES) č. 658/2004 budú vydávané ako percento z požadovaných množstiev, tak ako je to uvedené v prílohe k tomuto nariadeniu.
Článok 2
Toto nariadenie nadobúda účinnosť 2. júna 2004.
Bude uplatňované do 10. apríla 2005.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 28. mája 2004

Labels: 3
17
18
5